b"\n_START_ARTICLE_\nBretui\n_START_SECTION_\nEtimologia\n_START_PARAGRAPH_\nSegons Joan Coromines, Bretui pertany al nombr\xc3\xb3s grup de top\xc3\xb2nims preromans, iberobascs, de les comarques pallareses i pirinenques en general. En aquest s'explica per la suma de dues arrels: buru (cap, extrem) i toi (adjectiu relacionat amb _NEWLINE_abund\xc3\xa0ncia).\n_START_SECTION_\nEdat moderna\n_START_PARAGRAPH_\nEn el fogatge del 1553, Bretui, juntament amb Cabestany, Balestui, Montcort\xc3\xa8s i Puigcerver, declara 27 focs laics i 1 d'eclesi\xc3\xa0stic.\n_START_SECTION_\nEdat contempor\xc3\xa0nia\n_START_PARAGRAPH_\nPascual Madoz dedica un breu article del seu Diccionario geogr\xc3\xa1fico... a Bretui (Bretuy)._NEWLINE_S'hi pot llegir que el poble est\xc3\xa0 situat en el pendent d'un pla que mira cap al sud, on \xc3\xa9s combatut per tots els vents, sobretot els del nord. El clima hi \xc3\xa9s fred, i la malaltia que hi predomina s\xc3\xb3n les inflamacions. Tenia en aquell moment 9 cases i l'esgl\xc3\xa9sia, dedicada a Sant Esteve, \xc3\xa9s sufrag\xc3\xa0nia de la de Montcort\xc3\xa8s. Descriu el territori de Bretui com a pedreg\xc3\xb3s i muntany\xc3\xb3s, de mala qualitat._NEWLINE_S'hi collia blat, ordi, patates, algunes fruites i llegums, ra\xc3\xafm i olives, a m\xc3\xa9s de tota mena de pastures. S'hi criaven ovelles, vaques i mules. Hi havia ca\xc3\xa7a de llebres, conills i perdius. La poblaci\xc3\xb3 era de 7 _NEWLINE_ve\xc3\xafns (caps de casa) i 39 \xc3\xa0nimes (habitants)."